ACTA DE LA SESSIÓ EXTRAORDINÀRIA D’ORGANITZACIÓ I FUNCIONAMENT DEL NOU AJUNTAMENT, CELEBRADA EL DIA CINC DE JULIOL DE 2011.

A Fontcoberta a quatre de juliol de dos mil onze, es reuneix a la Casa de la Vila l’Ajuntament Ple, per a celebrar sessió extraordinària en primera convocatòria, sota la Presidència del Sr. Alcalde Sr. Joan Estarriola i Vilardell, i amb l’assistència dels següents Regidors:

Sra. Pilar Busquets i Barceló

Sr. Carles Pedrola Carreras

Sr. Xavier Cros i Verdaguer

Sr. Narcís Bartis i Bosch

Sr. Lluís Freixa i Macià

Sra. Consol Mas i Torrent

Sr. Francesc Molina i Jiménez

Excusa assistència : Sr. Jaume Roura i Noguer

Actua com a Secretària Maria Grau i Pagès.

Oberta la sessió i declarada pública per la presidència, es procedeix a tractar els assumptes inclosos a l’ordre del dia:

**1r.- PERIODICITAT DE LES SESSIONS DEL PLE.-**

El Sr. Alcalde pren la paraula i vist el que es disposa en els articles 46 de la Llei de Bases Règim Local i 98 del text Refós de la llei Municipal i de Règim Local de Catalunya, i l’article 58,78 i següents del Reglament d’Organització, Funcionament i Règim Jurídic de les Entitats Locals;

Es proposa a l’Ajuntament en Ple l’adopció del següent acord:

Que l’Ajuntament en Ple celebri les sessions ordinàries, de conformitat amb el que disposa l’article 46.2 de la Llei 7/1985 de 2 d’abril, de Bases de Règim Local, i 98 del Text refós de la Llei Municipal i de Règim Local de Catalunya, i l’article 78.1 del Reglament d’Organització Funcionament i Règim Jurídic de les Entitats Locals, l’últim dilluns no festiu de cada mes a les 21’30 hores. En cas de ser festiu, es passaria a celebrar el dia posterior.

Pren la paraula el regidor Sr. Lluís Freixa i manifesta que el seu grup coneix be la Llei que les sessions plenàries s’han de convocar, com a mínim, amb 48 hores d’antelació, però en aquest cas, si el Ple es celebra el dilluns i es passa la informació el divendres vol dir que no hi haurà temps d’anar a l’Ajuntament per informar-se del que els interessa, per tant el que demana és que se’ns passi la informació abans del dimecres, ja que és el dia que hi ha els tècnics per consultar els temes que facin referència a urbanisme.

Que si no és així els hi posarà molt fàcil, ja que votaran tots els temes en contra.

Pren la paraula el Sr. Alcalde i manifesta que també coneix la Llei i que s’ha donat sempre la informació necessària al grup de la oposició.

Que celebrar el ple els dilluns únicament obeeix a horaris dels membres de l’equip de govern, no a res més.

Que es compromet a passar la informació del Ple els dijous i que no està disposat a rebre amenaces de cap tipus.

Pren la paraula la regidora Sra. Consol Mas i diu que perquè no es fan comissions informatives.

El Sr. Alcalde contesta que no ho creu necessari, que farà el mateix que es va fer a la legislatura passada, quan hi hagi un assumpte important, no de tràmit, es reunirà amb el cap de l’oposició per informar-lo, discutir-lo i per intentar consensuar-lo.

Es debat llargament el tema i el grup de CIU torna a repetir que si no tenen l’ordre del dia el dimecres ho votaran tot en contra.

Es Sr. Alcalde torna a repetir que es compromet a passar l’ordre del dia el dijous i que tindran les facilitats que vulguin per obtenir la informació que necessitin.

Seguidament es passa a la votació i per unanimitat s’acorda:

Celebrar les sessions ordinàries de conformitat amb el que disposa l’article 46.2 de la Llei 7/1985 de 2 d’abril, de Bases de Règim Local, i 98 del Text refós de la Llei Municipal i de Règim Local de Catalunya, i l’article 78.1 del Reglament d’Organització Funcionament i Règim Jurídic de les Entitats Locals, l’últim dilluns no festiu de cada mes a les 21’30 hores. En cas de ser festiu es passaria a celebrar el dia posterior.

**2n.- CONSTITUCIÓ DE LA COMISSIÓ ESPECIAL DE COMPTES.**

Per la presidència es dóna lectura a la següent proposta:

“ Vist el que disposa l’art. 127 del Reglament d’Organització, Funcionament i Règim Jurídic de les Entitats Locals; l’Article 116 de la Llei 7/1985, reguladora de les Bases de Règim Local i l’art. 58 del Text Refós de la Llei Municipal i de Règim Local de Catalunya, Constituir la Comissió Especial de Comptes, que està formada per membres de tots els grups polítics integrants de la corporació. El nombre de membres és proporcional a la seva representativitat en l’Ajuntament, un regidor del grup d’ERC, un regidor de CIU i presidida pel Sr. Alcalde.

La Comissió es reunirà, prèvia convocatòria del President, per a l’estudi i informe de tots els comptes que hagin de ser aprovats per l’Ajuntament Ple.

Per unanimitat de tots els membres del Ple s’adopta el següent acord:

“Constituir la Comissió Especial de Comptes que estarà formada pels següents Regidors:

* President: Joan Estarriola i Vilardell
* Vocals:
* Pilar Busquets i Barceló
* Francesc Molina i Jiménez

Pren la paraula el regidor Sr. Lluís Freixa i pregunta perquè no es constitueix la Comissió d’Educació?

El regidor Sr. Narcís Bartis pregunta per quins motius s’ha de constituir aquesta Comissió?

El Sr. Freixa contesta que per tot el que faci referència a Educació, exemple per l’ampliació de l’escola.

Les Regidores Sra. Pilar Busquets i la Sra. Consol Mas, que formaven part d’aquesta Comissió, li expliquen que únicament es va constituir la Comissió d’Educació per un tema la concessió de la gestió de la Llar d’Infants.

3r.-NOMENAMENT DE REGIDORS REPRESENTANTS ALS DIFERENTS ÒRGANS COL·LEGIATS.

D’acord amb el que determina l’art. 38 del Reglament d’Organització, Funcionament i Règim Jurídic de les Entitats Locals,

es proposa a l’Ajuntament en Ple l’adopció del següent acord:

Nomenar els següents Regidors com a representants en els òrgans col·legiats que es descriuen a continuació:

* CONSELL ESCOLAR.-El Regidor d’Educació .- Sr. Narcís Bartis Bosch.
* CILMA ( Consell d’Iniciatives Locals per

al Medi Ambient de les Comarques de Girona.- El Sr. Alcalde Joan Estarriola i Vilardell.

Proposta que és aprovada per cinc vots a favor i tres abstencions.

**4t.- RESOLUCIONS D’ALCALDIA EN MATÈRIA DE NOMENAMENTS.-**

De conformitat amb el que determinen els art. 38, 43 i 46 del Reglament d’Organització, Funcionament i Règim Jurídic de les Entitats Locals, es dóna coneixement al Ple de les resolucions preses pel Sr. Alcalde en relació a la delegació de la direcció i gestió dels serveis inclosos en les diferents àrees o regidories, i als nomenaments de Tinents d’Alcalde.

Nomenaments de Tinents d’Alcalde

De conformitat amb les atribucions conferides per l’article 46 del Reglament d’Organització, Funcionament i Règim Jurídic de les Entitats Locals, he nomenat:

Tinents d’Alcalde als següents Regidors:

1ª Tinent d’Alcalde .- Sra. Pilar Busquets Barceló

2n Tinent d’Alcalde .- Narcís Bartis Bosch

Als quals els correspondrà per l’ordre de nomenament, substituir en la totalitat de les seves funcions l’Alcalde en els casos absència, malaltia o impediment que l’impossibiliti per l’exercici de les seves atribucions, així com portar a terme les funcions d’Alcalde en els supòsits de vacant a l’Alcaldia fins que prengui possessió del nou Alcalde.

## 2n.- Delegació d’atribucions de l’Alcaldia

De conformitat amb allò que disposa d’article 43 del Reglament d’organització, Funcionament i Règim Jurídic de les Corporacions Locals, aquesta Alcaldia ha resolt delegar, en els següents regidors, la direcció i gestió dels serveis inclosos en les àrees que s’assenyalen:

## Regidoria de la via pública:

**Serveis i activitats:**

* Mercat setmanal
* Neteja viària
* Neteja camins rurals
* Connexions aigua i clavegueram
* Jardineria i Mobiliari urbà
* Enllumenat públic
* Brigada Municipal
* Edificis Municipals
* Neteja edificis municipals
* Cementiri Municipal
* Empreses externes

* I qualsevol altra matèria que afecti a aquestes àrees

President: Xavier Cros Verdaguer

Regidor adjunt: Joan Estarriola i Vilardell

**Regidoria de Coordinació econòmica, benestar social i sanitat**

**Serveis i activitats:**

* Atenció a la infància
* Casal del jubilat
* Assistència social i beneficència
* Cooperació
* Relació amb el personal sanitari
* Control sanitari de l’aigua potable
* Sanitat veterinària
* Campanyes sanitàries i de prevenció
* Dispensari municipal
* Coordinació econòmica amb les entitats
* Hisenda i gestió econòmica Ajuntament
* I qualsevol altra matèria que afecti a aquestes àrees.

Presidenta: Pilar Busquets Barceló

Regidor adjunt: Joan Estarriola i Vilardell

## Alcaldia, Regidoria de Governació, Urbanisme, Medi Ambient, Medi Rural i Promoció econòmica

* Convivència Ciutadana
* Govern municipal

## Recinte llac Espolla

* Urbanisme en general
* Personal funcionari i laboral municipal
* Personal tècnic
* Promoció turística

Agricultura i Ramaderia

* Camins rurals
* Equipaments públics rurals
* Zona industrial (Relació amb entitats comercials i industrials)
* I qualsevol altra matèria que afecti a aquestes àrees.

President: Joan Estarriola i Vilardell

Regidora adjunt:Pilar Busquets i Barceló

### Regidoria d’Educació, Cultura i informació

* Actes culturals
* Gestió diferents centres socials (escoles velles, Can Jan .. ..)
* Mitjans de comunicació
* Relació i Coordinació amb les comissions de festes majors i entitats diverses del municipi.
* Organització de tota mena d’actes festius i recreatius
* Relacions i Coordinació amb els Consells Escolars municipals i les A.P.A.S de l’escola i la Llar d’Infants.
* Manteniment i conservació de l’escola, llar d’infants i les seves instal·lacions.
* Activitats extraescolars, casals . . .
* Informació ciutadana
* I qualsevol altra matèria que afecti aquestes àrees

President: Narcís Bartis Bosch

Regidora adjunt: Pilar Busquets Barceló

### Regidoria de Joventut i esports,

* Dinamització juvenil i relacions amb les associacions de joves
* Organització actes associacions de joves
* Organització tota mena d’actes esportius
* Relació i coordinació amb les entitats esportives
* Gestió de les instal·lacions esportives municipals (Pavelló, tenis, piscina, espais dirigits.. .)
* Gestió noves tecnologies a l’espai jove i ajuntament

President: Carles Pedrola Carreras

Regidor adjunt: Xavier Cros Verdaguer

## 3r.- Tresorera:

La regidora Sra. Pilar Busquets I Barceló.

Les funcions d’aquestes delegacions que impliquin resolució seran adoptades per Decret d’Alcaldia o per acord del Ple

Els nomenaments i delegacions de l’Alcaldia abans esmentats tenen efectes des de la data de la corresponent resolució sens perjudici de la seva preceptiva publicació en el Butlletí oficial de la Província.

4t.- Donar compte de la present resolució al ple en la primera sessió que es celebri.

5è.- RESOLUCIONS I INDEMNITZACIONS MEMBRES CORPORACIÓ.

Vist el que estableix l’article 75 de la Llei de Bases de Règim Local i l’article 13 del Reglament d’Organització, Funcionament i Règim Jurídic de les Entitats Locals, i tenint en compte les especials característiques d’aquest Ajuntament.

Atès que de conformitat amb el que disposa l'article 75 de la llei 7/1985, de 2 d' abril, reguladora de les Bases del Règim Local, en la seva nova redacció actual donada per la llei 14/2000, de 29 de desembre, en concordança amb l' article 166 del Decret Legislatiu 2/2003, de 28 d’abril, pel qual s’aprova el Text refós de la llei municipal i de Règim Local de Catalunya i amb l' article 13 del Reglament d' Organització, Funcionament i Règim Jurídic de les Entitats Locals, aprovat per Decret 2568/1986, de 28 de novembre, els membres de les Corporacions Locals tenen el dret de percebre retribucions per l' exercici dels seus càrrecs quan els desenvolupin en règim de dedicació exclusiva o parcial, així com a percebre indemnitzacions en la quantia i condicions que estableixi el Ple de la corporació, en concepte d' assistències per la concurrència efectiva a les sessions dels òrgans col·legiats dels quals formin part, inclosos els Organismes Autònoms, així com a ser indemnitzats per les despeses realitzades en exercici del càrrec.

La percepció d’aquestes retribucions portarà inherent l’exercici de les funcions anteriorment detallades i una presència efectiva mínima a l’Ajuntament, sent compatible amb l’exercici d’altres activitats retribuïdes, públiques o privades, en els termes previstos per l’article 75 de la Llei 7/1985, de 2 d’abril, reguladora de les Bases del Règim local, en concordança amb el que disposa la Llei 53/1984,

de 26 de desembre, d’Incompatibilitats del personal al servei de l’ Administració pública.

Així doncs es proposa l’adopció del següent acord:

1.- Establir el següent règim d’indemnitzacions:

L’Alcalde-President tindrà una dedicació parcial del 63% amb una retribució anual bruta de 11.028,60 euros anuals.

La 1ª Tinent d’Alcalde una dedicació parcial d’un 25% amb una retribució anual bruta de 4.409,16€ anuals.

2.- Establir a favor dels membres de la corporació el règim d’indemnitzacions següent

a) Per l’assistència a les sessions del Ple 50 € mensuals.

Establir amb efectes del dia 11de juny de 2011, data de constitució d' aquest Ajuntament, a favor dels diferents Regidors Electes Municipals, una indemnització mensual per a despeses realitzades en l' exercici de les seves funcions, en les quanties següents:

b) ....256,19. euros mensuals per a cada regidor electe d’ERC

c) ......52,06 euros mensuals per a cada regidor electe de CIU

d) Per assistència a actes representatius i de govern en representació de l’Ajuntament 30 € .

Les comeses especials que circumstancialment hagin d’efectuar els membres de l’Ajuntament fora del terme municipal, donaran lloc a les dietes i indemnitzacions aprovades per la Generalitat de Catalunya.

Acord que es aprovat per cinc vots a favor i tres abstencions.

I no havent-hi més assumptes a tractar, el Sr. Alcalde dóna per acabada la sessió, essent les vint-i-dues hores. Ho certifico.

L’Alcalde

Joan Estarriola Vilardell